CELEX: 32011R0560
Language: sl
Date: 2011-06-10 00:00:00
Title: Izvedbena uredba Komisije (EU) št. 560/2011 z dne 10. junija 2011 o zaključku prodaje iz Uredbe (EU) št. 1017/2010 o začetku prodaje žit iz zalog intervencijskih agencij držav članic na notranjem trgu

11.6.2011   
            
            
               SL
            
            
               Uradni list Evropske unije
            
            
               L 152/22
            
         IZVEDBENA UREDBA KOMISIJE (EU) št. 560/2011
   z dne 10. junija 2011
   o zaključku prodaje iz Uredbe (EU) št. 1017/2010 o začetku prodaje žit iz zalog intervencijskih agencij držav članic na notranjem trgu
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 43(f) v povezavi s členom 4 Uredbe,
   ob upoštevanju naslednjega:
   
               (1)
            
            
               Z Uredbo Komisije (EU) št. 1017/2010 (2) se je odprl javni razpis za ponovno prodajo žit iz zalog intervencijskih agencij držav članic na notranjem trgu. Po ponovni prodaji na javnih razpisih od 24. novembra 2010 je ostala določena količina žit neprodana.
            
         
               (2)
            
            
               Glede na program razdeljevanja hrane najbolj ogroženim osebam za leto 2012 skupne količine žit, ki jih zahtevajo države članice v skladu s členom 1(2)(a) Uredbe Komisije (EU) št. 807/2010 z dne 14. septembra 2010 o podrobnih pravilih za dobavo hrane iz intervencijskih zalog v korist najbolj ogroženih oseb v Uniji (3), presegajo količine, ki so trenutno na voljo. Zato je primerno, da se vsa preostala količina žit zadrži v intervencijskih zalogah.
            
         
               (3)
            
            
               Prodajo po postopku javnega razpisa za žita v skladu z Uredbo (EU) št. 1017/2010 je treba zaključiti in navedeno uredbo je treba razveljaviti. Zato so ponudbe, ki jih prejmejo intervencijske agencije držav članic po 11.00 (po bruseljskem času) dne 25. maja 2011 in pozneje, postale brezpredmetne.
            
         
               (4)
            
            
               Da se trg hitro obvesti in zagotovi učinkovito upravljanje ukrepa, mora ta uredba začeti veljati na dan objave v Uradnem listu Evropske unije.
            
         
               (5)
            
            
               Upravljalni odbor za skupno ureditev kmetijskih trgov ni dal svojega mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Prodaja žit z razpisnim postopkom, ki se je začela v skladu s členom 1 Uredbe (EU) št. 1017/2010, se zaključi.
   Člen 2
   Uredba (EU) št. 1017/2010 se razveljavi.
   Člen 3
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. junija 2011
      
         
            Za Komisijo V imenu predsednika
         
         Dacian CIOLOŞ
         
            Član Komisije
         
      
   
   
      (1)  UL L 299, 16.11.2007, str. 1.
   
      (2)  UL L 293, 11.11.2010, str. 41.
   
      (3)  UL L 242, 15.9.2010, str. 9.